# Aktualizácia zoznamu plánovaných hodnotení v rámci Plánu hodnotení Programu Slovensko 2021 – 2027

Vážení členovia a pozorovatelia Monitorovacieho výboru pre Program Slovensko 2021 – 2027, dovoľujeme si Vám predložiť aktualizáciu zoznamu plánovaných hodnotení v rámci Plánu hodnotení Programu Slovensko 2021 – 2027.

Predmetom aktualizácie (verzia 1.1) je:

* návrh na zaradenie nového hodnotenia „Záverečné hodnotenie Integrovaného regionálneho operačného programu“ (tabuľka 22), ktoré bude skúmať vplyvy vybraných úspešných intervencií IROP na regionálnu a mikroregionálnu úroveň. Hodnotenie bude priamo využiteľné pre Program Slovensko 2021 – 2027, keďže výber skúmaných intervencií je predmetom oboch programov;
* úprava rozpočtu a plánovaného harmonogramu hodnotenia „Hodnotenie implementácie rozpočtu Programu Slovensko 2021 – 2027 na podporu inklúzie MRK“ (tabuľka 15) na základe požiadavky gestora hodnotenia – ÚSVRK – vzhľadom na predpokladaný priebeh implementácie opatrení na podporu inklúzie MRK;
* formálne úpravy dokumentu v nadväznosti na prvé dva uvedené body;
* formálna úprava skratky rezortu Ministerstva školstva, výskumu, vývoja a mládeže SR. Novelou zákona č. 575/2001 Z. z. o organizácii činnosti vlády a organizácii ústrednej štátnej správy sa Ministerstvo školstva, vedy, výskumu a športu SR s účinnosťou od 1. 1. 2024 premenovalo na Ministerstvo školstva, výskumu, vývoja a mládeže SR.